cyanic-selkie/wikianc huggingface dataset:
Sandis Ozoliņš
Privātā dzīve
2010. gadā tika iesniegts šķiršanās pieteikums laulībai ar Sandru Ozoliņu, kas ilga vismaz 15 gadus un kurā dzimuši divi dēli Kristofers un Roberts. S. Ozoliņa ģimene dzīvo ASV, Denverā, hokejista dēli nerunā latviski. 2010. gadā dzeltenajā presē parādījās informācija, ka viņam ir attiecības ar modeli un televīzijas personību Annu Lieckalniņu. 2011. gada februārī oficiāli izšķīrās no S. Ozoliņas.
Lielā talka
Lielā talka ir tradicionāls vides pasākums Latvijā, kas tiek rīkots kopš 2008. gada ar mērķi "padarīt Latviju un Baltijas jūras reģionu par tīrāko vietu pasaules kartē".
Aulejas pagasts
Reljefa formas
Ašu saleņa, Augstais kalns, Bārališku kalns, Bezdeleigu kolns, Braslavas pilskalns, Cepļa kolns, Cibuļkovas kalns, Cierpa kalns, Degšņa kolns, Doņkas kolns, Dukas kolns, Garais kalns, Garasima kalns, Griuzīņa kolns, Majaka kalns, Mikoda kolns, Ostrovas kalns, Pūdnīku kalns, Žaunerānu pilskalns.
Purvi
Aizmastiņs, Bārzu pūrs, Bleideļu purvs, Doņkeļa pūrs, Dzalbāna pūrs, Dzalbu pūrs, Dzierviņu pūreņš, Griužiņs, Siunoklis, Timsīņa pūreņš
Gērdnera ezers
Gērdnera ezers (en) ir liels beznoteces sālsezers Austrālijas dienvidos, Dienvidaustrālijas štatā.
Alsunga
Vēsture
Alšvanga ir sens kuršu ciems un pilskalns — Alsungas Dižgabalkalns. Arheoloģiskie izrakumi Kalniņu ugunskapos liecina par apbedījumiem 10.-12. gs. Rakstītajos avotos pirmo reizi kā Aliswangis minēta jau 1231.gadā Romas pāvesta vicelegāta Alnas Balduīna līgumā ar kuršiem. Kuršu ķēniņa Lamekina laikā Alšvanga ietilpa viņa pārvaldītajā Bandavas valstī.
1233. gadā vēstures avotos pirmo reizi minēts nosaukums Alswangen. Apmēram trīs gadsimtus tā ietilpa Livonijas ordeņa valsts teritorijā. 1341. gadā Kuldīgas komturam Alšvangā bija nocietināta māja. 1372. gadā Alsungā uzcēla četrstūrainu akmens pili, kuru vēlāk papildināja ar apaļiem torņiem. Tajā apmetās Kuldīgas komturam padotais ordeņa fogts. Alsungas viduslaiku pils vairākkārt pārbūvēta un ir saglabājusies līdz mūsdienām.
Pasmejies.lv
Vēsture
Pasmejies.lv savas unikalitātes dēļ ir iekļuvis arī vairākos Latvijas laikrakstos un ziņu portālos. Latvijas Avīze publicēja rakstu par pasmejies.lv, kurā tika intervēti Latvijas politiķi Ingmārs Līdaka un Juris Dobelis, kuru balsis ir dzirdamas portāla spēlēs. LTV ziņu raidījumi Panorāma un LTV ziņas izveidoja reportāžu par pasmejies.lv portālu, kurā intervijas snieguši Ingmārs Līdaka un portāla autori.
Kurapatu masu kapi
Piemiņas vieta
Pirmās publikācijas par notikumiem Kuropatos parādījās presē tikai Perestroikas laikā 1988. gadā. Izrakumos ekshumēja 510 cilvēku mirstīgās atliekas un NKVD lietoto ieroču lodes un patronas. 1993. gadā Kuropatu mežu kā 1930.-1940. gadu politisko represiju vietu iekļāva Baltkrievijas Republikas vēstures un kultūras vērtību sarakstā. 2007. gada 7. oktobrī vandaļi iznīcināja piemiņas krustu.
Johans Pahelbels
Darbi
Kā komponists Pahelbels bija visai ražīgs gan vokālajā, gan instrumentālajā jomā (triosonātes, klaviermūzika). Daudzi darbi saistīti ar liturģiskiem motīviem. Galvenā vērība veltīta ne pārāk plašiem ērģeļdarbiem (ērģeļkorāļu priekšspēles un apdares, vairāk nekā 100 fūgu, kā arī tokātas un čakonas). Daudzi no šiem sacerējumiem dzīvo arī mūsdienu repertuārā.
Pats pazīstamākais Pahelbela skaņdarbs ir "Kanons un Žīga trim vijolēm un basam (basso continuo) Re mažorā". Tieši kanons negaidīti atdzima ap 1965. gadu, un kopš tā laika tiek reproducēts dažādos sastāvos, tostarp kino un popmūzikā. Kanonā patiesībā ir divas tēmas: pati relatīvi raitā, astotdaļu kustībā ritošā tēma trīsbalsīga kanona izklāstā un basso ostinato (nemainīgais, spītīgais bass), kas veidots ar trīs lejupkrītošu kvartu kodolintonāciju ceturtdaļnotīs. Šādas lejupkrītošas kvartas (tiešā lēcienā vai melodiski aizpildītas; citkārt augšupkāpjošas kvintas) dažkārt dēvē par romaneskas formulu, un tā principā radniecīga, piemēram, folijas tēmai. Visi šie intonatīvie veidojumi plaši pārstāvēti 16. un 17. gadsimta lautas mūzikā un no tās izplatījušies arī tieši sadzīvē (angļu tautasdziesma "Zaļās piedurknes" (Greensleeves) un citu komponistu daiļradē (Johans Sebastiāns Bahs, Georgs Frīdrihs Hendelis, Jozefs Haidns, Volfgangs Amadejs Mocarts u.c.))
Konvencija par bioloģisko daudzveidību
Konvenciju parakstīja 1992. gada 5. jūnijā Rio Zemes samita laikā, tā stājās spēkā 1993. gada 29. decembrī. Latvija konvencijai pievienojās 1995.gadā.
Honkongas karogs
Honkongas karogs ir sarkans, uz kura uzzīmēts stilizēts, balts, piecu lapu Bauhinia blakeana zieds. Tas tika apstiprināts par Honkongas nacionālo karogu.
Kuldīga
Ģeogrāfija
Ventas senleja no Kuldīgas līdz Abavas ietekai ir īpaši aizsargājamā dabas teritorija Ventas ielejas dabas liegums.
Vēsture
1795. gadā Kuldīga līdz ar pārējo Kurzemi pievienota Krievijas Impērijai. 1860.-1885. gadā pilsētā notika strauja ekonomiskā attīstība, tika dibināta adatu fabrika "Meteors" (1860), ādu fabrika (1875), sērkociņu fabrika ”Vulkāns” (1878), vilnas kāršanas fabrika (1885). 1874. gadā pāri Ventas upei uzbūvēja vienu no garākajiem ķieģeļu tiltiem Eiropā (arhitekts Oto Dīce). 1886. gadā no Rīgas uz Kuldīgu pārcēla Baltijas Skolotāju semināru (dibināts 1870. gadā Rīgā). 1915.—1918. gadā pilsētu okupēja ķeizariskās Vācijas karaspēks. Pirms tam liela daļa iedzīvotāju bija spiesti doties bēgļu gaitās. Formāli tiek atjaunota Kurzemes hercogiste Prūsijas pakļautībā, kuru plānoja kolonizēt ar ieceļotājiem no Vācijas.
Rātslaukums
Rātslaukuma dienvidu stūrī paceļas itāļu renesanses stilā veidota celtne — Jaunais rātsnams, kas būvēts 1860. gadā. 1905. gadā te darbojās Kuldīgas revolucionārā rīcības komiteja. 1980. gadā atkal iedarbināja rātsnama veco pulksteni. Kuldīgas Jaunajā rātsnamā atrodas Kuldīgas novada dome.
Kuldīgas rajona Bērnu un jauniešu centrs
Kopš 1999. gada Kuldīgā darbojas Kuldīgas novada Bērnu un jauniešu centrs. Ievērojamo divstāvu mūra ēku 1905. gada ielā 10, Kuldīgā, kur šodien atrodas Kuldīgas novada Bērnu un jauniešu centrs, cēlis būvuzņēmējs Jakobsons 19. gadsimta otrajā pusē. Gandrīz visu laiku tā bijusi skolas ēka. 1879. gadā pilsētas valde nolēma atpirkt šo namu par 12 500 rubļiem, lai ierīkotu sešklasīgo meiteņu skolu. Piepirka klāt arī blakus esošo zemes gabalu Smilšu un Skārņu ielas stūrī. Skolu vadīja inspektors, mācības notika vācu valodā. Uz laiku meiteņu skolai tomēr bija jāatstāj šī ēka, lai te no Pasta ielas varētu pārcelt pasta kantori. Pasts namā atradās līdz 1910. gada 29. septembrim, tad to pārcēla uz pilsētai piederošu ēku Liepājas ielā. 1911. gadā pēc remonta ēkā atgriezās meiteņu skola. 1920.—1930. gadā namā atradās Kuldīgas II pamatskola. Arī padomju laikā namā bijušas mācību iestādes. 20.gs. 70. gadu sākumā ēkā atradās pamatskola. Savukārt 90. gados — Kuldīgas 78. arodvidusskolas klases un kopmītnes. Toreiz māja bija gandrīz vai avārijas stāvoklī ar sausajām tualetēm. Līdz 1999. gadam trīs gadus ēka bija neapdzīvota, izņemot trīs dzīvokļus trešajā stāvā. Jau tā nolaistās telpas bija kļuvušas vēl nožēlojamākas. No 1999. gada novembra līdz 2000. gada janvārim ēkā notika triecienremonts. Tagad centrā nodarbības notiek no astoņiem rītā līdz deviņiem desmitiem vakarā. Rītos te divās telpās pulcējas pirmsskolas vecuma bērni uz obligātajām mācībām, kas sagatavo skolai. Pārējās telpas tiek izīrētas dažādiem kursiem un semināriem. Centrs piedāvā 21 pulciņu. Teātra studijai nodarbības ir arī svētdienās, kad uz centru iet studējošie jaunieši. Bieži notiek Kuldīgas novada Pieaugušo izglītības centra nodarbības. Kopš 1999. gada centru vada tā direktore Ruta Orlova.
Sports
Kuldīgā kopš 2006. gada notiek Kuldīgas pusmaratons, kura aizsācējs ir kuldīdznieks Ivars Eglītis. Tajā vairākkārt startējusi arī Jeļena Prokopčuka.
Uzņēmējdarbība
1878. gadā Kuldīgā tika dibināta sērkociņu fabrika "Vulkāns". Latvijas Republikas Uzņēmumu reģistrā A/s "Vulkāns" reģistrēta 1994. gada 4. maijā, un šīs sabiedrības galvenais nodarbošanās veids bija kokapstrāde. A/S "Vulkāns" bankrotēja 2002. gadā.
Aleksandrs Šostaks
Biogrāfija
2017. gada LZA Pīrsa Bola balvas ieguvējs, LZA īstenais loceklis.
Ludvikovas baznīca
Draudzes lielākie svētki
Draudzes lielākie svētki ir Svētās Agates diena, Vissvētākās Jaunavas Marijas — Sāpju mātes diena.
Ķīmiskais barometrs
Darbības princips
Ķīmiskā barometra darbības princips nav vēl pilnīgi zinātniski izskaidrots. Uz hermētisko barometra ampulu var iedarboties vienīgi apkārtējās temperatūras un varbūt arī atmosfēras elektrisko lauku un Zemes magnētiskā lauka izmaiņas, kas nav pietiekami novērojumu izskaidrošanai. Ir pat hipotēzes, ka ķīmiskais barometrs spēj reaģēt uz vēl nezināmiem fizikāliem laukiem vai starojumu.
Reke
Reke var būt:
Naļčika
Naļčika (ru, kbd, krc) ir pilsēta Krievijā, Kabardā-Balkārijā, Kabardas-Balkārijas galvaspilsēta. Pilsēta atrodas Naļčikas upes krastos (Terekas baseins), skaistā apvidū Kaukāza kalnu pakājē 390—600 m augstumā virs jūras līmeņa. Naļčikā dzīvo 269,6 tūkstoši iedzīvotāju.
Latvijas futbola izlase 2006. gadā
Spēles
🇱🇻 latvia: Aleksandrs Koliņko — Oskars Kļava (Deniss Kačanovs 84'), Igors N. Stepanovs, Māris Smirnovs, Dzintars Zirnis — Imants Bleidelis (Aleksejs Višņakovs 46'), Vitālijs Astafjevs, Juris Laizāns, Genādijs Soloņicins — Ģirts Karlsons, Māris Verpakovskis (Marians Pahars 59').
5. trolejbusu maršruts (Rīga)
Vēsture
Maršruts tika atklāts un kursēja no Lauvas ielas līdz Daugavas stadionam. 1974. gadā to pagarināja līdz Rītupes ielai, galapunkts atradās Lubānas ielas pagriezienā uz Salaspils ielu. 1990. gadā maršrutu saīsināja līdz 17. trolejbusu galapunktam "Centrālā stacija". 2004. gada 1. augustā tas tika apvienots ar 6. maršrutu un pagarināts līdz Kliniskajai slimnīcai.
Maršruts ar mainītu virzienu
Virzienā '''1. trolejbusu parks (Ganību dambī) — Daugavas stadions''' trolejbusi brauc pa šādām ielām: Dambja iela, Duntes iela, Kr. Valdemāra iela, Aristīda Briāna iela, Tallinas iela, Valmieras iela, Rūjienas iela un Pērnavas iela.
Maršruta ar mainītu virzienu pieturvietas
Virzienā '''1. trolejbusu parks (Ganību dambī) — Daugavas stadions''' ir 15 pieturas.
Agrākie pieturvietu nosaukumi:
Basteja bulvāris (pārdēvēta par Nacionālais teātris / Zigfrīda Annas Meierovica bulvāris )
Rūjienas iela (pieturvieta slēgta)
Amsterdama
Vēsture
Rakstos Amsterdama pirmo reizi minēta 1275. gada kā zvejnieku apmetne. Pilsētas tiesības ir kopš 1300. vai 1306. gada. Pilsēta uzplauka, pateicoties tirdzniecībai ar Hanzas savienību. Pēc Astoņdesmitgadu kara, kad Nīderlande ieguva neatkarību no Spānijas, pilsēta strauji uzplauka, jo tā bija ļoti toleranta pret dažādiem bēgļiem, tāpēc pieņēma ebrejus no Spānijas un Portugāles, tirgotājus no Antverpenes (tā bija palikusi Spānijas sastāvā), hugenotus.
Japāņu valodas romanizācija
Japāņu valodas romanizācija (japāniski saukta par rōmaji (ローマ字)  - latviski izrunā kā "rōmadži" un kas nozīmē "latīņu burti") ir latīņu alfabēta lietošana, lai rakstītu japāņu valodā, kas parasti tiek rakstīta logogrāfiskās rakstu zīmēs, no ķīniešu valodas aizgūtās zīmēs (kanji) un sillabiskos skriptos (kana). Tas tiek darīts jebkurā kontekstā, kur japāņu tekstam ir jābūt saprotamam cilvēkiem, kas nezin japāņu valodu, piemēram, ielu nosaukumos, pasēs, vārdnīcās un mācību grāmatās tiem, kas mācās japāņu valodu. Vārds "rōmaji" dažkārt tiek nepareizi transliterēts kā romanji vai rōmanji ("n" pirms "j").
Albrehts Hoencollerns
Dzīvesgājums
1519. gadā sākās ordeņa karš ar Polijas karalisti, kurā ordenis cieta smagus zaudējumus, liela daļa Prūsijas tika izpostīta (Svētā Romas impērijas firsti un imperators atteica palīdzību), līdz 1521. gadā Tornā tika noslēgts miera līgums, atzīstot sakāvi.
1525. gada 8. aprīlī Krakovā tika parakstīts līgums ar Polijas karali, ka Vācu ordeņa valsts vietā tiek dibināta Prūsijas hercogiste, Polijas vasaļvalsts, kuras tronī 9. maijā kāpa Albrehts kā pirmais hercogs. Vienlaicīgi visā valstī norisa reformācija.
Miris 1568. gada 20. martā, 78 gadu vecumā Topjavass pilī.
Galiņu ezers
Galiņu ezers (arī Gaļinka ezers; lt) ir stipri aizaudzis, līčains ezers uz Latvijas un Lietuvas robežas. No 53 ha Latvijas teritorijā ir 20,1 ha. Krasti stāvi, lēzeni; dibens dūņains. Ietek 3 strauti, iztek grāvis uz Steļmužes ezeru. Ezerā 2 salas. Makrofīti: niedres, meldri, kalmes, ežgalvītes, grīšļi, kosas, lēpes, sūrenes, peldošās u.c. glīvenes, ūdensrozes, daudzlapes, raglapes. Mīt līnis, karūsa, līdaka, rauda, kā arī asaris. Ir peldvieta, piebraucamie ceļi slikti.
Daudzeva
Vēsture
Vēsturiski pie Daudzevas atradās viens no Strūves ģeodēziskā loka punktiem.
Oslo
Vēsture
Oslo vairākas reizes ir tikusi smagi iznīcināta ar uguni. Pēc uguns nelaimes 1624. gadā Norvēģijas un Dānijas karalis Kristiāns IV atjaunoja pilsētu citā vietā, nosaucot to par Kristiāniju (Christiania). Kristiānija saglabāja Norvēģijas centrālās pilsētas raksturu, kaut arī pati Norvēģija bija personālūnijā ar Dāniju (1483-1814) un Zviedriju (1814-1905). 1850. gadā pilsēta bija visvairāk apdzīvotā pilsēta Norvēģijā pārspējot Bergeni.
Salu valsts
Daļa salu valstu koncentrējas uz vienas vai divām galvenajām salām, piemēram, Lielbritānija, citas ir izkaisītas pa simtiem vai tūkstošiem mazāku salu, piemēram, Indonēzija vai Maldīvija, bet dažas salu valstis dala salu ar kādu citu valsti, piemēram, Īrija, Haiti, Papua-Jaungvineja.
Latvijas futbola izlase 2005. gadā
'''Latvijas futbola izlase 2005. gadā''' aizvadīja 16 spēles, no kurām četrās uzvarēja, sešās spēlēja neizšķirti un sešās zaudēja.
Blontu pagasts
Ūdensteces
Čodarānu upe, Ludza, Rūbežneica, Silagaiļu upīte.
Vēsture
1945. gadā Mērdzenes pagastā tika izveidota Blontu ciema padome. 1954. gadā Blontu ciemam pievienoja likvidēto Degļevas ciemu. 1979. gadā daļu Blontu ciema teritorijas pievienoja Goliševas un Zvirgzdenes ciemiem. 1990. gadā ciems tika reorganizēts par pagastu. 2009. gadā pagastu kā administratīvo teritoriju iekļāva Ciblas novadā. 2021. gadā Ciblas novads tika iekļauts Ludzas novadā.
TKD
Rašanās iemesli
Pēc tankešu TK-3 masveida ražošanas sākšanās tika meklētas alternatīvas šo tankešu ritošās daļas izmantošanā. Viens no projektiem noveda pie vieglā artilērijas vilcēja C2P izveidošanas. Otrs projekts paredzēja izveidot pašgājējartilērijas iekārtu. Darbi pie šī projekta tika sākti jau 1932. gadā. Tika uzskatīts, ka, lai atbalstītu kavalērijas brigādes, pietiks ar 37 mm lielgabalu. Problēma slēpās apstāklī, ka poļiem bija tikai ar lielgabalu SA 18 bruņotas PAI.
HK 23
Izmantošana
Savas labās slavas dēļ HK 23 tiek lietots daudzviet. Piemēram, tas tiek izmantots kā galveno uzdevumu ložmetējs Vācijas E.B.S.I.S. spēkos. Tas ir SAW(squad automatic weapon) ierocis — policijas automātiskais ierocis (to parasti iesaka kā vienu no variantiem, ko lietot policijas spēkiem). Ložmetēja izplatība ir visai ierobežota — to piedāvā tādas firmas kā, piemēram, Heavy Metal Armory. Tas tiek lietots arī Portugālē. HK 23 labi der teritorijās ar lielu aizsegu. Tam var uzstādīt tēmēkli, liela priekšrocība ir arī vieglā munīcija (5,56 mm), tā atļauj pārnēsāt lielāku tās daudzumu. Kaut gan tas ir samērā nesens ierocis, ir uzskats, ka HK 23 ir laiks aizvietot ar jaunākas paaudzes modeļiem.
Metaanalīze
Pētījumu kombinācija
Izmanto, lai noteiktu interesējošā mainīgā vidējo rezultāta lielumu (effect size) starp pētījumiem.
Harijs Heislers
Biogrāfija
1945. gada 5. februārī Heisleru ģimeni kā politiski neuzticamus vācbaltiešus (apsūdzības galvenais punkts bija piederība vācu draudzei ) deportēja uz Komi Autonomo Republiku – Siktivkaru. Hariju norīkoja darbā par krāsotāju būvuzņēmumā “Stroitrest”. No Siktivkaras viņš tika izsūtīts uz Vorkutu – Heislers bija atteicies kļūt par ziņotāju. Izsūtījumā apprecējies ar vietējo Sibīrijas krievu meiteni Zoju (ģimenē divas meitas). Aizrāvās ar šahu un panākumi turnīros ļāva vēlāk, jau Rīgā esot, izpildīt PSRS sporta meistarkandidāta normatīvu. Latvijas PSR atgriezās 1954. gadā.
Dienvidparka sēriju saraksts
10. - 11. sērija - Pandēmija
Dienvidparka mazpilsētā ik uz katra stūra ir redzama kāda Peru mūzikas grupa. Tad kādu nakti Stens ierauga vienu grupu netālu no viņa mājas un atklāj, ka viņi pelna ļoti daudz naudas, tāpēc Stena draugi pierunā Klaidu nodibināt paši savu grupu. Diemžēl, valdība nespēj izturēt tik daudz grupu un nolemj arestēt visas grupas. Drīz pēc tam pilsētu sāk postīt milzīgas jūrascūciņas.
The Hobos
The Hobos (lv) ir 1999. gada janvārī dibināta latviešu mūzikas grupa.
Visi četri The Hobos dalībnieki nāk no Liepājas, taču savu karjeru grupa aizsāka Rīgā. 1999. gada janvāra beigās, dibināšanas mēnesī, savu pirmo koncertu The Hobos sniedza kafejnīcā Ai, Karamba, kas mecenātiski atļāva grupai uzstāties, bet nedodot nekādu atlīdzību. Koncerta nejaušs novērotājs bija arī kāds no grupas "Prāta Vētra" dalībniekiem, kas The Hobos uzstāšanās laikā pusdienojis iepriekšminētajā kafejnīcā. Tika pieaicināti arī pārējie grupas "Prāta Vētra" dalībnieki, kas galu galā izvērsās par improvizētu pasākumu ar galdu iznešanu uz ielas.
Pirmais albums ar nosaukumu "Numbvision", kas iznāca 1999. gada decembrī, guva lielus panākumus un iemantoja Latvijas Mūzikas Ierakstu Gada Balvas titulu “Labākais pop & rock albums ‘99”. Uzfilmētais klips dziesmai "Christian (I'm gonna be)" ieguva arī 2000. gada labākā Latvijas videoklipa balvu.
Arī otrais albums "Perfect Solution", kas iznāca 2001. gadā, un trešais albums "Flashback Mornings", kas iznāca 2002. gadā, atzīmējās Latvijas Mūzikas ierakstu gada balvas vēsturē, iegūstot attiecīgi 2001. un 2002. gada labākā rock albuma balvu. Atsevišķu balvu ("labākā rock dziesma") 2002. gadā ieguva arī dziesma "Flying away" no albuma "Flashback Mornings".
Gliemeži
Sistemātika
1997. gadā Ponders un Lindbergs izstrādāja jaunu gliemežu sistemātiku (Ponder & Lindberg, 1997). Šī sistemātika balstījās uz vēlmi izveidot tikai monofilētiskas organismu grupas.
Tomsona gazele
Tomsona gazele jeb Tomsona gacele (Eudorcas thomsonii) ir viena no antilopju apakšdzimtas (Antilopinae) sugām, ko uzskata par vienu no skaistākajām un veiklākajām antilopēm. Dzīvo milzīgos baros Āfrikas austrumu savannās, populācijai sasniedzot 550 000 īpatņu. Tā ir visbiežāk sastopamā gazeļu suga Āfrikas austrumos.
Vairošanās
Grūsnības periods ilgst 6 mēnešus, mātīte pirms dzemdībām nošķiras no bara un dzemdē vienu mazuli, kas sver 2–3 kg. Tā kažociņš ir ruds ar brūniem plankumiem. Pirmo nedēļu pēc piedzimšanas mazulis uzturas zālē, kas ir vislabākais slēpnis no ienaidniekiem, lai gan jau dažu stundu vecumā spēj piecelties un staigāt. Māte ik pa laikam dodas pie mazuļa, lai to pazīdītu ar pienu. Ja gazeļu bars pietuvojas mazulim, mātīte atvaira to, lai nodrošinātu mazulim pēc iespējas lielāku mieru. Arī iemiegot gazele noguļas tālu no mazuļa, lai ar savu smaku nepievilinātu plēsējus. Tomēr mazuļi bieži vien kļūst par upuri lauvām un citiem plēsīgajiem dzīvniekiem. Tomsona gazeles kopējais dzīves ilgums ir 10 - 15 gadi.
Pitsburga
Pitsburga (en) ir pilsēta ASV, otrā lielākā Pensilvānijas štata pilsēta, kā arī Allegeinijas apgabala administratīvais centrs. 2010. gadā pilsētā bija 305 704 iedzīvotāji.
Kaiser Chiefs
Vēsture
Aptuveni vienpadsmit gadu vecumā Saimons Rikss, Niks Beinss un Niks Hodžsons mācījās vienā skolā. Vēlāk Rikss un Beinss devās uz universitāti, kur satika Rikiju Vilsonu un Endrū Vaitu. Hodžsons, Vaits un Vilsons dibināja grupu "Ruston Parva", kas pat parakstīja līgumu ar ierakstu kompāniju, tomēr kompānija bankrotēja. Grupā tika pieņemti vēl divi cilvēki un tā mainīja nosaukumu uz "Kaiser Chiefs", par godu futbola komandai. Pirmais albums, Employment, tika izdots 2005. gadā. Tas ieguva pieckāršu platīna statusu. Otrais albums, Yours Truly, Angry Mob, tika izdots 2007. gadā un bija komerciāli veiksmīgāks, par spīti kritikai. 2008. gadā grupa izdeva trešo albumu, Off with Their Heads. No tā pašlaik ir izdoti divi singli.
Kameņa Pomorska
2009. gada 13. aprīlī pilsētā aizdegās bezpajumtnieku patversme, ugunsgrēka rezultātā bojā gāja 21 cilvēks.
Liepnas katoļu baznīca
Vēsture
Liepnas pirmā katoļu koka kapela tika uzcelta 1754. gadā. To Krievijas impērijas valdība slēdza 1862. gadā un nodeva pareizticīgajiem. Pēc Pirmā pasaules kara, 1921. gadā Latvijas valdība kapelu atdeva atpakaļ katoļiem, piešķirot arī piecpadsmit hektārus zemes. Vēlāk, prāvesta Broņislava Kivrāna darbības laikā pie vecās kapelas sāniem tika uzbūveta jauna koka baznīca un, izņemot vecās baznīcas sānu sienu, abus dievnamus savienoja. Rezultātā vecā kapela kļuva par jaunās baznīcas presbitērija daļu. Dievnams tika celts uz akmens pamatiem. Baznīcā bija trīs vienkārši altāri, virs galvenā altāra bija krusts un Kalvārijas panorāma. Sānu altāri bija vienkārši, bez svētbildēm. Dievnamam bija divi torņi. 1939. gadā, pirms bīskapa Jāzepa Rancāna vizitācijas Liepnā baznīcas būvniecības darbi tika pabeigti, taču Otrā pasaules kara laikā, 1944. gada jūlijā baznīca nodega.
Tehniska informācija
Liepnas baznīca ir koka viennavas celtne ar šīfera jumtu un koka grīdu. Tā ir 11 metrus gara un 9 metrus plata. Lietošanas kārtībā ir fisharmonijs.
Forza (spēļu sērija)
Forza (no itāļu — 'spēks') ir autobraukšanas sacīkšu videospēļu sērija, kas sākotnēji bija pieejama tikai Xbox un Xbox 360 videospēļu konsolei, kopš 2015. gada pieejama arī Microsoft Windows. Izstrādāta Turn 10 Studios un izdota Xbox Game Studios. Franšīze šobrīd ir sadalīta divās sērijās — Forza Motorsport oriģinālā sērija un atklātā pasaulē orientēta Forza Horizon sērija, no kurām pēdējā galvenokārt tiek izstrādāta Playground Games.
Forza Horizon 2 (2014)
Forza Horizon 2 tika izstrādāta Xbox 360 un Xbox One. Spēles darbība notiek Dienvidfrancijā un Ziemeļitālijā. Xbox One versiju izstrādāja Horizon Playground Games izstrādātājs. Xbox 360 versiju izstrādāja uzņēmums Sumo Digital. Xbox One versija prezentēja dinamiskā laika sistēmu.
Forza Horizon 4 (2018)
Forza Horizon 4 tika izstrādāta operētājsistēmai Windows 10 un Xbox One. Tas tika izdots 2018. gada 2. oktobrī. Spēles darbība notiek Lielbritānijā. Tika rādīts daudz jaunu funkciju, ieskaitot dinamisko laikmetu, dažādas sezonas un daudzspēlētāju režīmu ar kopējo pasauli.
Kreilība
Kreilība ir parādība, kurā ikdienas darbību veikšanai, piemēram, rakstīšanai, priekšroka tiek dota kreisajai rokai. Kreilība pasaulē ir maz izplatīta. 7—10% no pieaugušajiem cilvēkiem ir kreiļi. Kreilība ir sekas smadzeņu labās puslodes dominancei pār kreiso smadzeņu puslodi.
Arnolds Beklīns
Beklīns dzimis Bāzelē, bet viņa vecāki cēlušies no Šveices ziemeļu pilsētas Šafhauzenes. Viņa tēvs Kristians Frederiks Beklīns bija cēlies no senas zīda tirgotāju dzimtas. No 1845. līdz 1847. gadam Beklīns studējis Diseldorfas Mākslas akadēmijā, pēc tam kā ainavu gleznotājs apceļojis Šveici, Nīderlandi, Franciju. No 1850. līdz 1857. gadam dzīvojis un darbojies Romā, no 1860. līdz 1862. gadam bijis profesors Veimāras Mākslas akadēmijā. Vēlāk Beklīns dzīvojis Bāzelē, Minhenē, bet mūža nogali pavadījis Fjezolē Florences tuvumā.
Zvirgzdenes pagasts
Zvirgzdenes pagasts ir viena no Ludzas novada administratīvajām teritorijām tā austrumos Cirmas un Lielā Ludzas ezeru krastos. Robežojas ar sava novada Ludzas pilsētu un Pušmucovas, Blontu, Ciblas, Isnaudas, Mežvidu un Cirmas pagastiem, Rēzeknes novada Lendžu un Bērzgales pagastiem. Pagasta centrs ir Zvirgzdenē.
Jūrmala
Peldvietas un dziednīcas Jūrmalā sāka iekārtot 19. gadsimta pirmajā pusē. Krievijas Impērijas laikā Ķemeri, Kauguri, Melluži, Dubulti, Majori, Dzintari un Bulduri izveidojās par atsevišķiem populāriem kūrortiem, kurus pēc neatkarīgās Latvijas nodibināšanas apvienoja Rīgas Jūrmalas, Slokas un Ķemeru pilsētās. Tagadējās robežas Jūrmala ieguva pēc Otrā pasaules kara, kad kļuva par vienu no populārākajām kūrortpilsētām PSRS. Mūsdienās Jūrmala ir ne tikai kūrortpilsēta, bet arī prestižs dzīvojamais rajons Rīgā un citur strādājošajiem.
Vēsture
Kurzemes un Zemgales hercogistes saimnieciskā uzplaukuma periodā hercogs Jēkabs vēlējās izveidot ar Rīgu konkurējošu eksporta ostu Slokā, kur tika izveidotas stikla fabrikas un vara ceplis. Viņš pavēlēja izbūvēt kanālu, kas savienotu Slokas ostu pie Lielupes ar Baltijas jūru pa tagadējo Vecslocenes upīti un Slokas ezeru, tādējādi nodrošinot kuģu ceļu no Jelgavas līdz jūrai. Dažādu iemeslu dēļ tas netika paveikts. Hercogs Pēteris Bīrons Krievijas ķeizarienes Katrīnas II politiskā spiediena ietekmē bija spiests piekrist virzīt visu hercogistes ārējo tirdzniecību caur Rīgu un 1783. gada 10. maijā apstiprināja Slokas novada (tagadējās Jūrmalas pilsētas teritorijas) atdalīšanu no Kurzemes un Zemgales hercogistes un pievienošanu Rīgas vietniecībai.
Plānošana
Pirmais Jūrmalas pilsētas ģenerālplāns tika izstrādāts 1971. gadā. Tajā centralizēti tika noteikti pilsētas attīstības galvenie parametri, iedzīvotāju skaits, atpūtas iestāžu skaits, rūpniecības produkcijas apjomi.
Tūrisms
1940. gadā atpūtnieku skaits Rīgas Jūrmalā bija apmēram 50 000, bet pēc Otrā pasaules kara tas strauji palielinājās un 1980. gados Jūrmalas viesu kopskaits, summējot tūristus un īslaicīgos atpūtniekus, vasaras sezonā atsevišķās dienās sasniedza pat 260 000. Pēc 1986. gada sākās Jūrmalas masu tūrisma lejupslīde, kas turpinājās līdz pat 21. gadsimta sākumam, kad tūrismu plūsmas atkal pamazām pieauga, sasniedzot 124 638 viesu. 2016. gadā Jūrmalas naktsmītnēs nakšņoja jau 171 366 tūristu. Kopumā 2016. gada tūristu ģeogrāfiskā segmentācija izskatījās šādi: Latvija — 33%, Krievija — 21 %, Igaunija — 11%, Lietuva — 10%, Somija — 4%, Baltkrievija — 3%, Vācija — 3%, Uzbekistāna — 2%, Zviedrija — 2%, Ukraina — 2%, Norvēģija — 1%. Vidējais uzturēšanas ilgums Jūrmalas naktsmītnēs sastāda 3,2 diennaktis. Visilgāk 2016. gadā Jūrmalas naktsmītnēs uzturējās tūristi no Baltkrievijas (13 diennaktis), Izraēlas (6 diennaktis), Vācijas (4 diennaktis), Latvijas (4 diennaktis), Kazahstānas (4 diennaktis), Azerbaidžānas (3 diennaktis), Ukrainas (3 diennaktis), ASV (3 diennaktis).
Pludmale
Rīgas līča vidējais dziļums ir 26 m, dziļākā vieta — 60 m. Piekrastē ūdens ir sekls, tāpēc šeit var atpūsties ar bērniem. Līča gultni klāj galvenokārt smiltis. Pūšot stipram rietumu vējam, tas piekrastē atnes siltu ūdeni. Ūdens sāļums līcī ir divreiz mazāks nekā Baltijas jūrā. Piekrastes kāpa, kas atdala 60 m garo pludmali no mežu joslas, stiepjas paralēli krastam, paceļoties līdz 17 m virs jūras līmeņa un tā aizsargājot kūrortu no vējiem.
Kultūrvēsturiskie pieminekļi
Skatīt arī: Valsts aizsargājamie kultūras pieminekļi Jūrmalā
Jūrmalas arhitektūra
Jūrmalas arhitektūru raksturo krāšņi kokgriezuma dekori ēku fasādēs un jumtu apdarē. Harmoniski sadzīvo gan klasicisma, gan historisma, gan jūgendstila un nacionālā romantisma, gan arī funkcionālisma iezīmes. Arhitektūras pieminekļu sarakstā iekļautas 414 ēkas, bet vēsturisko apbūvi veido vairāk nekā 4000 ēkas.
Volters Mondeils
Izglītību ieguva Makalestera koledžā Minesotā (Macalester College), Minesotas universitātē (University of Minnesota) un Minesotas universitātes juridiskajā koledžā (University of Minnesota Law School). Dienējis ASV Armijā, piedalījies Korejas karā. Laikā no 1960. līdz 1964. gadam bija Minesotas štata ģenerāladvokāts. 1964. gadā ticis ievēlēts ASV Senātā, kura loceklis bija līdz pat 1976. gadam. 1976. gadā piedalījās ASV prezidenta vēlēšanās kā kandidāts uz ASV viceprezidenta amatu. Līdz ar Džimija Kārtera uzvaru vēlēšanās viņš uz četriem gadiem tika ievēlēts Baltajā namā. 1980. gadā kandidēja atkal, taču neveiksmīgi, par ASV prezidentu kļuva Ronalds Reigans. V. Mondeils bija arī Demokrātu partijas kandidāts 1984. gada vēlēšanās, šoreiz jau kā prezidenta amata kandidāts, taču atkal tika zaudēts R. Reiganam.
Pleskava
Cilvēki
Tradīcija vēsta, ka Pleskavas pievārtē dzimusi Kijivas kņaziene Olga (Ольга, 890-969).
Džons Belenijs
Džons Belenijs (dzimis ap 1770. gadu, miris 1875. gadā) bija angļu jūrasbraucējs, vaļu medību šonera Eliza Scott kapteinis. Kompānijas Samuel Enderby & Sons uzdevumā 1838.-1839. gados pētījis Antarktīdas piekrasti.
Katlakalna pagasts
Katlakalna pagasts bija viena no Rīgas apriņķa pašvaldībām tā vidienē, Rīgas pierobežā. Robežojās ar Rīgas pilsētu un Dreiliņu, Stopiņu, Salaspils, Doles, Olaines un Mārupes pagastiem. Pagasta valde atradās Katlakalnā.
Artemīdas templis
Artemīdas templis bija grieķu templis, kas tika veltīts medību un šķīstības dievietei Artemīdai. Tas atradās Efesā, mūsdienu Turcijas pilsētas Selsukas teritorijā. Tempļa būvniecība tika pabeigta aptuveni 550. gadā p.m.ē. Tas bija 110x55 m liels; tempļa arhitekts bija Hersifons. Artemīdas templis ir viens no septiņiem pasaules brīnumiem. 356. gadā p.m.ē. Aleksandra Lielā dzimšanas dienā to nodedzināja Hērostrats. Vēlāk templis tika atjaunots, taču 268. gadā to izpostīja goti. No visām pusēm tas izskatījās līdzīgi. Tam kopumā bija 127 kolonas kuras bija 18 m augstas. Tanī arī bija 15 m augstā dieviete Artemīda kura tika veidota no tīra zelta.
Roša robeža
Ļoti tālu no centrālā ķermeņa pavadoņa forma ir gandrīz sfēriska. Tuvojoties Roša robežai, pavadoņa forma deformējas. Nonākot pavadonim uz Roša robežas, tas gravitācijas radīto paisuma spēku ietekmē sāk sabrukt. Orbitālie ātrumi ir atkarīgi no attālumiem līdz centrālajam ķermenim. Jo tuvāk tam, jo ātrums ir lielāks (sarkano bultu garums ir atšķirīgs). Pēc laika pavadonis ir sadalījies un veido gredzenus, kādi ir novērojami ap Jupiteru, Saturnu, Urānu un citām planētām.
Cīņas sports 2008. gada vasaras olimpiskajās spēlēs — grieķu-romiešu cīņa līdz 60 kg vīriešiem
2008. gada vasaras olimpisko spēļu grieķu - romiešu cīņas sacīkstēs vīriešiem svara kategroijā līdz 60 kilogramiem uzvaru izcīnija Krievijas sportists Islams Beka Albijevs. Sacīkstes tika aizvadītas 12. augustā.
Binārā nomenklatūra
Binārā nomenklatūra mūsdienās
Augu un dzīvnieku nomenklatūru reglamentē starptautiski nomenklatūras kodeksi. Piemēram, augu Starptautiskais nomenklatūras kodekss, kuru regulāri uzlabo un papildina Starptautiskie botāniķu kongresi. Pēdējais tā izdevums publicēts 2018. gadā — “Starptautiskais aļģu, sēņu un augu nomenklatūras kodekss”. Saskaņā ar kodeksu, sugu nomenklatūra sastāv no bināras kombinācijas — ģints nosaukuma un sugas epiteta latīņu valodā piemēram, sudrabainais retējs (Potentilla argentea L.), pelēkais vilks (Canis lupus L.). Sugas epitetam pievieno arī pirmā sugas apraksta autora saīsinātu uzvārdu. Pazīstamu autoru uzvārdi nereti tiek saīsināti līdz vienam vai nedaudziem burtiem, piemēram, L. — Linnejs, DC. — Dekandols (De Candolle), Max. — Maksimovičs utt. To, kā tiek rakstīti autoru uzvārdi, arī reglamentē starptautiskie kodeksi — gan botānikas, gan zooloģijas.
ID
ID var būt:
Lisabona
Mūzikā Lisabona ir fado stila dzimtene.
Vēsture
2000. gadā Lisabonā tika pieņemta ES Lisabonas stratēģija.
Kārsava
Vēsture
Tagadējo Kārsavas teritoriju apmēram kopš 8. gadsimta apdzīvoja latgaļi. Apkārtnē atrodas vairāki latgaļu pilskalni. 12. gadsimtā un 13. gadsimta sākumā Kārsavas teritorija ietilpa latgaļu valsts Atzeles novada Abelenes sastāvā. Pēc krustnešu iekarojumiem teritorija nonāca Rīgas arhibīskapijas valdījumā.
Embūtes pagasts
Ezeri
Starppauguru pazeminājumos atrodas nelieli glaciālas izcelsmes ezeri - Sepenes (67 ha), Briņķu (1,7 ha), Bindžu. Paugurainā reljefa dēļ izveidoti vairāki dīķi, piem., Tīreļu, Viesdauga, Dzirnavu, Embrika, Cepļupes, Muižas, Priežu, Dēseles, Mednieku, Vecvagaru u.c.
Daugavas kreisā krasta zemju pakļaušana (1207—1271)
Sēlijas bīskapijas izveide un karš ar lietuviešiem
1220. gada februārī liels karaspēks no visas Līvzemes un Letijas bīskapa Alberta vadībā devās karagājienā uz Mežotni. Tajā piedalījās ap 4000 krustnešu un zobenbrāļu un ap 4000 viņu līvu un letu vasaļu karavīru. Mežotnes pils aizsardzību vadīja tās vecākie Madis un Gailis. Aplenkums ilga daudzas dienas līdz bīskaps Alberts pats piedāvāja izlīgumu. Tērvetes valdnieka Viestarda karaspēks atradās tuvumā, bet kaujā neiesaistījās.
Zemgales bīskapijas izveide un karš ar zemgaļiem, žemaišiem un lietuviešiem
Karadarbība atsākās 1228. gada 18.-20. augustā, kad liels kuršu un zemgaļu karaspēks pa Lielupi un Buļļupi ieradās Daugavas grīvā, ieņēma labi nocietināto Daugavgrīvas klosteri, nogalināja tā aizstāvjus cisterciešu ordeņa mūkus un nopostīja cietoksni. Domājams, ka konflikta tiešais cēlonis bija Daugavgrīvas klostera un Rīgas pilsētas tirgotāju mēģinājums kavēt kuršu un zemgaļu kuģu pārvietošanos no Lielupes caur Daugavas grīvu uz jūru, tādējādi pārkāpjot kādu agrāk noslēgtu vienošanos. pēc krustnešu iebrukuma 1228. gadā zemgaļu ķēniņš Viestards stājās pretī krustnešiem ar milzīgu karaspēku, kura loku šāvēji izmantoja tiem laikiem modernās viengabala bultas. Tomēr krustneši spēja uzvarēt kaujā, kurā krita ap 1600 zemgaļu karavīru. Zobenbrāļu ordenis trīs nedēļas postīja savu agrāko sabiedroto zemgaļu zemes, kurā agrāk tie bija sagaidīti kā viesi. Iebrucēji sagrāba lielu laupījumu un gūstā tika aizdzīti zemgaļu bērni, sievas un vīri.
1237. gada 17. septembrī, atsaukdamies uz pāvesta Gregorija IX 1234. gada 28. februāra bullu, kas atļauj viņa legātam, agrākam Modenas bīskapam Vilhelmam apvienot un sadalīt Livonijas bīskapijas, minētais legāts ar Rīgas bīskapa Nikolaja, Tērbatas bīskapa Hermaņa un vakantās Zemgales bīskapijas prāvesta Heidenreiha piekrišanu noteica trīs bīskapiju robežas zemgaļu un kuršu zemēs: 1. Rīgas diēcēzē ietilpa apgabals starp Daugavu, jūru un Ventu līdz Abavas ietekai, tālāk pa Abavu uz augšu līdz tās iztekai, bet no turienes taisnā līnijā līdz Kokneses pilij, neaizkarot Rīgas patromoniālā apgabala robežas, kā tās noteiktas 1226. gada 15. marta robežu grāmatā; 2. Kursas bīskapijā ietilpa apgabals starp Nemunu un Ventu līdz Lietuvai kā arī novadi starp Abavu, Ventu un Zemgales robežām; 3. Zemgales diēcēzē palika visa pārējā Zemgale un nekuršu novadi starp Nemunu un Daugavu šaipus Neres upei, bet no tās iztekas taisnā virzienā uz Polocku. Tātad Zemgales bīskapa valstī tika ietilpināta arī visa neiekarotā Lietuvas ziemeļaustrumu daļa.
Kurzemes bīskapijas izveide un karš ar kuršiem, lietuviešiem un žemaišiem
1259. gadā žemaišu ķēniņš ar 3000 karavīriem siroja Kurzemē un Skodas kaujā sakāva ordeņa karaspēku. Pēc tam sakās plaša zemgaļu sacelšanās, 1259./1260. gada ziemā žemaiši nespēja ieņemt Dobes pili, toties pilnīgi sagrāva krustnešus Durbes kaujā.
9. trolejbusu maršruts (Rīga)
Maršruts
Virzienā Iļģuciems — Stacijas laukums trolejbusi kursē pa šādām ielām: Lidoņu iela, Dzirciema iela, Vīlipa iela, Melnsila iela, Kapseļu iela, Baložu iela, Kalnciema iela, Daugavgrīvas iela, Raņķa dambis, Uzvaras bulvāris, Akmens tilts, 11. novembra krastmala, 13. janvāra iela un Marijas iela.
Maršruts ar mainītu virzienu
Virzienā '''2. trolejbusu parks (Jelgavas ielā) — Iļģuciems''' trolejbusi kursē pa šādām ielām: Vienības gatve, Jelgavas iela, Akmeņu iela, Valguma iela, Uzvaras bulvāris, Raņķa dambis, Daugavgrīvas iela, tilts pār Zunda kanālu, Krišjāņa Valdemāra iela, apgriešanās vieta zem Vanšu tilta, Krišjāņa Valdemāra iela, Kalnciema iela, Baložu iela, Kristapa iela, Melnsila iela, Vīlipa iela, Dzirciema iela un Lidoņu iela.
Kandava
Vēsture
Līdz 1950. gadam Kandava administratīvi ietilpa Talsu apriņķī, pēc tam bija Kandavas rajona centrs (1950—1959), tad Tukuma rajonā (1960—2009). 1950. gadā, apvienojot vairākus kolhozus, Kandavā izveidoja kolhozu "Abava". Kolhozs specializējās piena, gaļas un kartupeļu audzēšanā. 1975.-1999. gadā Kandavā darbojās Kandavas radiorūpnīca kā Rīgas radiorūpnīcas atzars, ražojot kondensatorus un gatavus radiouztvērējus. Kā pirmais Latvijā 1996. gadā tika izveidots Kandavas novads, kurā apvienojās Kandavas pilsēta, Kandavas pagasts un Cēres pagasts. 1997. gadā novadam pievienojās Matkules pagasts un Zemītes pagasts, bet 2009. gadā Vānes pagasts un Zantes pagasts. 2021. gadā Kandavas novadu pievienoja Tukuma novadam.
Empire State Building
Empire State Building ir viens no Amerikas kultūras simboliem; ēka ir redzama vairāk nekā 250 kinofilmās, sākot ar 1933. gada filmu King Kong.
Vēsture
Debesskrāpi sāka celt, pabeidza celt , bet celtnes atklāšana notika. Empire State Building kļuva par augstāko ēku pasaulē, apsteidzot turpat līdzās stāvošo un līdz tam augstāko pasaulē Chrysler Building ēku. Empire State Building saglabāja augstākās ēkas statusu līdz pat 1972. gadam, kad uzcēla vienu no Pasaules tirdzniecības centra torņiem.
2010. gadā ēku atjaunoja par no kuriem  tika iztērēti, lai ēku padarītu ekonomiski izdevīgāku un videi draudzīgāku.
11. trolejbusu maršruts (Rīga)
Maršruts ar mainītu virzienu
Virzienā '''1. trolejbusu parks (Ganību dambī) — Ieriķu iela''' trolejbusi brauc pa šādām ielām: Ganību dambis, Pulkv. Brieža iela, Kalpaka bulvāris, K. Valdemāra iela, Raiņa bulvāris, Marijas iela, A. Čaka iela, Stabu iela, Avotu iela, A. Deglava iela, Nīcgales iela, Dzelzavas iela un Stirnu iela.
NC
NC var būt:
Dollija Pārtone
Ģimenes dzīve
1966. gada 30. maijā, divdesmit gadu vecumā, Džordžijā, Ringoldā, viņa apprecēja Karlu Dīnu. Viņi joprojām ir precējušies. Karls izvairās no publicitātes un reti pavada savu sievu uz kādiem publiskiem pasākumiem. Pāris kopīgi ir uzaudzināja dažus no Dollijas jaunākajiem brāļiem un māsām. Dīnam un Dollijai nav kopēju bērnu. Dollija ir Mailijas Sairusas (Miley Cyrus) krustmāte.
European Tour
2006. gada beigās mūziķe ieplānoja mini koncertus cauri ASV un Kanādai kā iesildīšanos Eiropas koncertturnejai 2007. gada martā. Šī bija viņas pirmā pasaules koncertturneja daudzu gadu laikā, Pārtone viesojās 17 pilsētās no 6. marta līdz 3. aprīlim.
Basketbols 2012. gada vasaras olimpiskajās spēlēs vīriešiem
Basketbola turnīrs vīriešiem tika aizvadīts no  līdz. Turnīrā piedalījās 12 izlases.
Koronas-Foton
Koronas-Foton darbība bija paredzēta trīs gadiem, bet pavadoņa visa zinātniskā aparatūra tika izslēgta elektrosistēmas traucējumu dēļ. Problēmas ar aparatūras izslēgšanos bija sākušās jau oktobrī. 11. decembrī tika pazaudēti arī sakari. Problēmas radušās ķīmisko akumulatoru nepietiekamas elektroatdeves dēļ. Iespējams, ka konstruktori nebija pietiekami pareizi novērtējuši patērējamo jaudu akumulatoriem. Koronas-Foton bija Krievijas vienīgais zinātniskais pavadonis uz to brīdi.
Nieres
Nefrons
Kapilāru kamoliņš, kas atrodas starp divām arteriolām, pienesošo (vas efferens) un aiznesošo (vas deferens) tiek saukts par „burvju tīklu” (rete mirabile). Turklāt arteriolas zaram, kas kapilāru veido, ir lielāks diametrs nekā zaram, pa kuru asins no kapilāru kamoliņa aizplūst. Šajos kapilāru kamoliņos nenotiek gāzu maiņa starp asinīm un audiem, bet gan no asins plazmas cauri kapilāru sieniņai filtrējas primārais urīns jeb pirmurīns, kura sastāvs ir līdzīgs plazmas sastāvam.
Francis fon Štuks
Štuks bijis viens no Minhenes secesijas dibinātājiem (1892.g.). No 1895.g. Štuks bijis Minhenes Mākslas akadēmijas profesors (pasniedzis arī Vasilijam Kandinskim un Paulam Klē); 1906.g. viņš iecelts dižciltīgo kārtā.
Dalmaņa līcis
Līci 1874. gada janvārī atklāja vācu vaļu mednieku ekspedīcija Eduarda Dalmaņa vadībā. Ekspedīciju sponsorējusī Hamburgas Polārās navigācijas biedrība vēlāk līci nodēvēja ekspedīcijas vadītāja vārdā.
Jēkabpils
Ģeogrāfija
Hidroloģiskie apstākļi palu laikā ir īpaši nelabvēlīgi, jo nereti Daugavas upes līkumā pie Zeļķu tilta novērojami vižņu sastrēgumi, kas, jo sevišķi kopš Pļaviņu ūdenskrātuves uzpludināšanas, var sastāties līdz pat 25 km garumā un izraisīt plūdus. Ievērojami plūdi Jēkabpilī novēroti 1931., 1937., 1981., 1983., 1998. un 2023. gadā. Saplaisājušie dolomīta slāņi hidroloģiskos apstākļus sarežģī vēl vairāk. To dēļ pie augsta upes ūdenslīmeņa gruntsūdeņi barojas no Daugavas ūdeņiem, kas izlīdzina ūdens līmeni un tādējādi var appludināt teritorijas upes kreisajā krastā.
Daugavas labajā krastā pilsētas teritorija atrodas Austrumlatvijas zemienes Aronas paugurlīdzenumā, kur pamatiežu virsmu veido augšdevona Daugavas svītas dolomīti, kas pārklāti ar zemes virsmas reljefu veidojošajiem morēnas un limnoglaciālajiem kvartāra perioda nogulumiem — mālu. Kvartāra segas biezums svārstās no 10 m līdz 30 m pauguros. Pamatiežu virsma veido lēzenu slīpumu Daugavas virzienā, kas veido arī reljefa nolaidenumu. Pilsētas teritorijā nav izteiktu pauguru un pauguru grēdu.
Jēkabpils pilsēta sastāv no vairākām vēsturiskām (Jēkabpils vēsturiskais centrs, Krustpils, Madonas ielas rajons, Veseļi, Zīlāni un Zvanītāji jeb Dzintarzeme) un padomju laikā izveidotām apkaimēm (Auseklīši, Bebri, Brodi, Celtnieki, Ķieģeļu ielas rajons, Ķieģeļnieks, Lauktehnika, Nameji un Pils rajons).
Piederība vēsturiskajām zemēm
Savukārt Jēkabpils ilgstoši bija vairāk saistīta ar Daugavas ūdensceļu un slāvu migrācijas procesiem nekā ar apkārtējo reģionu kopumā. Par to liecina, piemēram, Sēlijas izcelsmes kultūras darbinieku iesaistes Jēkabpils vēsturē trūkums. Tas apgrūtina Jēkabpils piesaisti jebkurai vienai vēsturiskajai zemei. Apvienojoties trim Latvijas daļām – Kurzemei, Vidzemei un Latgalei, Jēkabpils atradās Kurzemē. Kad pēc Latvijas valsts nodibināšanas izveidojās spēcīga Zemgales identitāte, tā pirmoreiz tika izdalīta jau kā kultūrvēsturiskais novads, kuram piederēja arī Jēkabpils apriņķis. Vēl aizvien Jēkabpils un tai piegulošā teritorija pieder Zemgales plānošanas reģionam un Zemgales vēlēšanu apgabalam. Tomēr visprecīzāk gan Jēkabpili, gan Krustpili būtu pieskaitīt Sēlijai, kas pārējām latviešu vēsturiskajām zemēm līdzvērtīgu statusu ieguva vien pēc latviešu vēsturisko zemju likuma pieņemšanas 2021. gada 16. jūnijā.
Jēkabpils skolu vēsture
Pēc Neatkarības kara visas mācību iestādes bija jāveido no jauna. Tā 1919. gadā Jēkabmiesta Valsts vidusskola, kurā 1922. gadā izveidoja komercnodaļu, kas 1927. gadā tika izveidota kā patstāvīga Jēkabpils komercskola. Vēl 1920. gadā tika atvērta Jēkabpils krievu pamatskola un Jēkabmiesta 1. latvju pamatskola, bet 1921. gadā — Jēkabmiesta 2. latvju pamatskola jeb t.s. "Krasta skola".
Lielā spēle
Cīņa par ietekmi Afganistānā
Šers Ali, nespēdams izveidot armiju, bēga uz ziemeļiem — uz Mazārešarīfu un izmisumā nosūtīja palīdzības lūgumu krieviem, taču viņi ieteica izlīgt ar britiem. Nākamā gada februārī Šers Ali nomira, bet 1879. gada 26. maijā Šera Ali dēls Muhammeds Jakubs ar britiem parakstīja Gandamakas miera līgumu, saskaņā ar kuru briti savā kontrolē ieguva vairākas stratēģiski svarīgas ielejas un kalnu pārejas, kontroli pār Afganistānas ārpolitiku un uzturēja misijas vairākās Afganistānas pilsētās. Apmaiņā pret to Afganistāna saņēma 60 000 mārciņas gadā, kā arī militāru atbalstu pret jebkuru ārēju uzbrukumu. Taču afgāņi sadumpojās un jau 1880. gadā briti atkal bija spiesti pamest Afganistānu. Otrais angļu-afgāņu karš, kuram nebija cita iemesla kā vien britu bailes par krievu ietekmi, bija beidzies, sagādājot britiem lielus zaudējumus.
Cīņa par ietekmi Rietumķīnā un Tibetā
Britu ietekme Ķīnas ziemeļrietumos sāka palielināties 19. gadsimta vidū, kad tā bija iekarojusi Kašmīru, līdz ar to tieši pietuvojoties Siņdzjanai. Arī Krievijas robežas bija pietuvojušās Siņdzjanai. Opija kari, kā arī dažādas sacelšanās bija novājinājušas Ķīnas Cjinu dinastijas varu, tā vairs nespēja uzturēt garnizonus provincēs, un pēc sacelšanās 1865. gadā Siņdzjanā izveidojās vairākās musulmaņu valstiņās. Ne briti, ne krievi neatzina jaunizveidotās valstiņas. 1871. gadā Krievija okupēja Ili sultanātu (tagad Ili Kazahu autonomais apgabals). Briti aizdeva naudu Ķīnai soda ekspedīciju rīkošanai uz dumpīgajām provincēm, un Ķīna pamazām atguva kontroli pār tām. Ar 1881. gada līgumu Krievija Ili apgabalu atdeva Ķīnai. 19. gadsimta beigās Krievijas preču apgrozījums Siņdzjanā bija līdz pat 80 %.
Konflikta nobeigums
1907. gadā krievu un britu ārlietu ministri parakstīja Angļu-krievu līgumu. Abas lielvalstis vienojās par Centrālāzijas sadalīšanu ietekmes zonās un savus spēkus apvienot pret Vāciju, aizsākot Antantes sadarbību. Krievija atzina Afganistānu par britu interešu zonu, bet Persiju sadalīja trīs zonās — ziemeļi bija Krievijas interešu zona, dienvidi — britu, bet centrālā daļa — neitrāla. Tibetas jautājumā abas puses vienojās šo teritoriju atstāt neatkarīgu un neitrālu, kā arī ar Dalailamu kontaktēties tikai caur ķīniešu varas iestādēm.
Jēkabpils
Bibliotēkas
Pirmā bibliotēka Jēkabpilī dibināta 19. gadsimta otrajā ceturksnī. 1878. gada 18. jūnija ugunsgrēkā bibliotēka līdz ar divām trešdaļām pilsētas ēku nodega.
Satiksme
Jēkabpili šķērso arī valsts nozīmes autoceļš Rīga-Daugavpils, kas ved līdz Baltkrievijas robežai. Pie Jēkabpils tam sākas atzars Rēzekne-Zilupe, kas ved līdz Krievijas robežai. Šie autoceļi ietilpst Eiropas Transporta tīkla (TEN-T) pamattīklā.
Vronki
Rakstos pirmoreiz minēta 1231. gadā. No 1793. gada ietilpa Prūsijā. Pēc Pirmā pasaules kara iekļāvās atjaunotajā Polijas valstī.
Puša
Ciema teritorijā atrodas vairāki valsts un vietējās nozīmes kultūras pieminekļi.
Latvijas Mūzikas ierakstu gada labākā roka dziesma
Latvijas Mūzikas ierakstu gada labākā roka dziesma bija viena no nominācijām Latvijas Mūzikas ierakstu gada balvas ceremonijā, ko pasniedza par labāko rokmūzikas dziesmu aizvadītajā gadā Latvijā. Visvairāk reizes (trīs) balvu ir ieguvusi grupa Prāta Vētra.
COM
COM var būt:
Melnais metāls (mūzikas žanrs)
Vēsture
Melnā metāla aizsākumi meklējami 1980. gadu pirmajā pusē, kad radās tā pirmais vilnis ar grupām Venom, Bathory, Hellhammer un Celtic Frost. 1990. gadu sākumā radās otrais vilnis, kuru pamatos veidoja Norvēģijas grupas Mayhem, Burzum, Darkthrone, Immortal un Emperor. Tieši otrā viļņa laikā melnais metāls izkristalizējās kā atsevišķs patstāvīgs mūzikas žanrs.
Zināmākās Latvijas melnā metāla grupas ir Urskumug un Dark Domination.
Krāslava
Politiskās un sociālās aktivitātes
Novadā 2020. gadā bija reģistrētas 37 reliģiskās organizācijas.
Cilvēki
Krāslavā dzimuši:
Saliņš
Saliņš (sieviešu dzimtē Saliņa) ir latviešu cilmes uzvārds, kas radies no vārda „sala” vai „sals” pamazināmās formas. Cilvēki ar šo uzvārdu:
Turcijas ili
Turcijas ili (tr, daudzskaitlī iller) ir Turcijas administratīvā iedalījuma pirmais (augstākais) iedalījums. Turcija ir iedalīta 81 ilā. Ila augstākā amatpersona ir vali un agrāk ilus sauca par vilājetiem (tr).
CR
CR var nozīmēt:
Rīgas lietpratēju klubs
Kluba čempionātu uzvarētāji
"Kas? Kur? Kad?"
2010. gada ziemas olimpiskās spēles (12. diena)
Kērlings
19:00 - 22:00 - Sievietes
Ķegums
Vēsture
Lai gan mūsdienu Ķeguma apbūve uzsākta līdz ar Ķeguma HES celtniecību, taču apkaime bijusi apdzīvota arī senāk. Tagadējā Lāčplēša iela senāk ir bijis ceļš uz Rautenfeldu jeb Ķeguma muižu, kas pēc HES izbūves applūdināta.
Sākotnēji Ķeguma apvidus ietilpa Rembates pagastā. 1949. gadā Ķegumam piešķīra strādnieku ciemata (pilsētciemata) statusu un iekļāva izveidotajā Ogres rajonā. 1960. gadā, likvidējot Baldones rajonu, Ķegumam pievienoja Tomes apkaimi — vēlāko Ķeguma pilsētas lauku teritoriju. 1978. gadā līdz Ķegumam sāka kursēt elektriskie vilcieni. 1991. gadā, likvidējot pilsētciematu statusu, Ķegumam tika piešķirts pilsētas statuss.
Lietuviešu karagājiens uz Kursu (1245)
Kaujas vieta hronikā nav norādīta, bet pēc Atskaņu hronikas teksta "Tad vienu gadu atteicās uz Embūti tas ceļā doties; to varu teikt jums nešauboties" var noprast, ka karagājiens bija atkal vērsts pret Embūtes zemi, kas atradās Livonijas ordeņa un Lietuvas dižkunigaiša Mindauga teritoriālo interešu sadures zonā.
Viļānu pagasts
Apdzīvotās vietas
Radopole, Viļānu muiža, Notra, Jaunviļāni, Malta, Ornicāni, Kūkoji, Rampāni, Aleksandropole, Brivci, Blūzmi, Šautines, Lagoni, Rimši, Ugrinieki, Teveņāni, Frolovka, Dervanka, Lavrovka, Mukuļi, Privši, Malmežnieki, Brikuļi, Broki, Juški, Lucāni, Lielie Tuči, Meža Tuči, Kristceļi, Masaļski, Trūpi, Lauzinieki, Poči.
Acrophoca longirostris
Acrophoca longirostris ir izmiris roņu dzimtas dzīvnieks, kura fosilijas tika atrastas Peru un Čīlē. Zinātnieki uzskata, ka Acrophoca longirostris bijis mūsdienu jūras leoparda priekštecis.
Latvijas Mūzikas ierakstu gada labākais pop albums
Latvijas Mūzikas ierakstu gada labākais pop albums ir viena no nominācijām Latvijas Mūzikas ierakstu gada balvas ceremonijā, ko pasniedz par labāko popmūzikas albumu aizvadītajā gadā Latvijā.
Pirmoreiz balva tika pasniegta 2001. gada ceremonijā, bet līdz tam pastāvēja apvienota labākā pop & roka albuma nominācija.